b'\n_START_ARTICLE_\nDamskjoldgjelled\xc3\xb8gnflue\n_START_SECTION_\nVoksne (imago)\n_START_PARAGRAPH_\nKroppen er 3-6\xc2\xa0millimeter lang. Framvingene er trekantet og holdes rett opp og ut fra kroppen i hvile, de har f\xc3\xa5 tverr-\xc3\xa5rer, noe melkeaktig hvite. Den har helt tilbakedannede eller mangler helt bakvinger. Lengst bak p\xc3\xa5 bakkroppen er det tre haletr\xc3\xa5der (cerci).\n_START_SECTION_\nNymfer/larver\n_START_PARAGRAPH_\nNymfene er mellom 3-6\xc2\xa0millimeter lange og er dekket av fine sm\xc3\xa5 h\xc3\xa5r. Det er flere par  trak\xc3\xa9gjeller (bladgjeller) bakover p\xc3\xa5 siden av bakkroppen, men det ser ut som det bare er ett. Det f\xc3\xb8rste paret, n\xc3\xa6rmest brystet, er tr\xc3\xa5dformet, et avsmalnet filament. Det andre paret er formet som store bladgjeller med en skjoldform, de kan minne om anlegg til vinger. De dekker nesten hele resten av bakkroppen, slik at bare noen bakkroppsledd er synlige. De dekker ogs\xc3\xa5 de resterende gjelleparene som er sm\xc3\xa5. Det niende bakkroppsleddet har p\xc3\xa5 undersiden (sternum) en dyp innsenknig (innsnitt). Brystskjoldet (pronotum) er bredere i framkanten eller like bred som det er i bakkanten. Nymfene har normale hoder uten noen ekstra spisse, hornlignenede utvekster.\n_START_SECTION_\nLevevis\n_START_PARAGRAPH_\nDamskjoldgjelled\xc3\xb8gnflue finnes i og ved innsj\xc3\xb8er og elver, vanligvis der hvor det er mudderbunn. Den lever mesteparten av sitt liv som larver eller nymfer. Eggene slippes av hunnen ned p\xc3\xa5 vannoverflaten. De synker straks til bunnen. Nymfene lever nedgravd i bunnmaterialet, i mudder og sand p\xc3\xa5 bunnen. De spiser sm\xc3\xa5 partikler av organisk materiale, som alger, planterester  eller r\xc3\xa5tnende planter. Men ogs\xc3\xa5 av andre mindre dyr. I Norge har den vanligvis et nymfestadium p\xc3\xa5 2 \xc3\xa5r. _NEWLINE_Damskjoldgjelled\xc3\xb8gnflue tilh\xc3\xb8rer gruppen insekter med ufullstendig forvandling, som betyr at den ikke har et puppestadium mellom nymfestadiet og \xc2\xabFluestadiet\xc2\xbb (imago). D\xc3\xb8gnfluenes livssyklus er enest\xc3\xa5ende i dyreriket p\xc3\xa5 grunn et mellomstadie kalt subimago som ingen andre kjente insektsgrupper gjennomg\xc3\xa5r. Fluefiskere kaller dette stadiet for dun (engelsk)._NEWLINE_De voksne kan ikke ta til seg f\xc3\xb8de eller fuktighet som voksne individer. Hanner lever sjeldent mer enn ett d\xc3\xb8gn.'